मध्यकालीन भारत
ग़ुलाम वंश की स्थापना के साथ ही भारत में इस्लामी शासन आरंभ हो गया था। कुतुबुद्दीन ऐबक (१२०६ - १२१०) (1206-1210) इस वंश का प्रथम शासक था। इसके बाद इल्तुतमिश (१२११-१२३६) (1211-1236), रजिया सुल्तान (१२३६-१२४०) (1236-1240) तथा अन्य कई शासकों के बाद उल्लेखनीय रूप से गयासुद्दीन बलबन (१२५०-१२९०) सुल्तान बने। इल्तुतमिश के समय छिटपुट मंगोल आक्रमण भी हुए। पर भारत पर कभी भी मंगोलों का बड़ा आक्रमण नहीं हुआ और मंगोल (फ़ारसी में मुग़ल) ईरान, तुर्की और मध्यपूर्व तथा मध्य एशिया तक ही सीमित रहे। भारत में मुस्लिम साम्राज्य का संस्थापक मुहम्मद गौरी को माना जाता है परंतु भारत में स्वतंत्र मुस्लिम साम्राज्य का संस्थापक कुतुबुद्दीन ऐबक को माना जाता है
मिर्ज़ा मुग़ल
सुल्तान मुहम्मद ज़हीर उद-दीन, जो आम तौर पर मिर्ज़ा मुग़ल (1817 - 23 सितंबर 1857) के नाम से जाने जाते हैं, एक मुगल राजकुमार थे =। उन्होंने 1857 के भारतीय विद्रोह के दौरान महत्वपूर्ण भूमिका निभाई। वह पुरानी दिल्ली के एक द्वार पर मारे गए मुगल राजकुमारों में से एक थे, जिसके बाद द्वार " खूनी दरवाज़ा " ("खूनी गेट" या "हत्या द्वार") के रूप में जाना जाने लगा।